|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА** **ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕ НА КРИТЕРИИТЕ ЗА НЕОБЛАГОДЕТЕЛСТВАНИТЕ РАЙОНИ И ТЕРИТОРИАЛНИЯ ИМ ОБХВАТ, ПРИЕТА С ПОСТАНОВЛЕНИЕ № 30 НА МИНИСТЕРСКИЯ СЪВЕТ ОТ 2008 Г.**  |

| **№** | **Организация/потребител****(включително начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | nenchosp(От Портала за обществени консултации) | **1. Необосновано рязане с над 50% на районите с ограничения различни от планинските.** |  |  |
| Кратка справка показва, че в старата наредба районите с ограничения различни от планинските попадат 568 землища, В новата проектонаредба същия списък е съкратен до 341 землища - тоест едва 60% от първоначалния списък.Целта разбира се е да не се плаща допълнителната добавка към субсидиите за тези нископлодородни и изостанали землиша и те да се обрекат на тотално изоставяне. В резултат на изоставянето на тези землища, ще се вдигне СЕПП на декар за всички останали - разделяй и владей.Да напомним също така, че почти всички землища от "райони с ограничения различни от планинските" са също така и в НАТУРА 2000, като имат абсурдни ограничения за чистене на храсти и дървета на пасища и земеделски земи. Поздравления на земеделското министерство за брилянтната им експертиза и познаването на проблемите на хората на терен. | Не се приема | Съгласно чл. 31 и 32 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения. Следва да се има предвид, че използваните критерии, въведени от горецитирания регламент са различни от критериите, използвани за определяне на обхвата на необлагодетелстваните райони, различни от планинските, в началото на програмен период 2007-2013.  |
|  |  | **2. Да няма промени в списъка на "райони с ограничения различни от планинските".** |  |  |
|  |  | Предлагам с цел съхраняване на земеделието по тези места да няма промени в списъка на „райони с ограничения различни от планинските". | Не се приема | Съгласно чл. 31 и 32 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения. |
|  | darwar(От Портала за обществени консултации) | **ОСТАВЕТЕ НР2 - От един земеделец!** |  |  |
| Защо е необходима НР 2 базирана на категорията земя?На кратко работя 340 дка. в земл. гр. Ловеч - НР2 1. Имам една ливада 10 кат. – 45 дка. На западния край на землището и най-високата му част 420 м. През 2010 там даваше 150сг/дка. сено от власатка и звездан. Последната с реколта бе 2016 с 30кг/дка. Почвата е плитка скалната основа от апт-ски пясъчник е близо и климата се промени . Скоро ако не вложа повече и малкото пръст ще бъде издухана от западните ветрове. Торих, бразди правих, ивици – иска тази земя вложения не за да ражда, а за да остане и след нас.2. Гледам една овощна градина 9-та категория с наклон 10% със страх тръгвам да я работя с трактора – и както казваме земеделците баира е в няколко посоки.3. На една нива 9 и 10 кат. насях люцерна, цялата 20 дка има едно петно 3-4 дка, като го ора лемежа стига до материка, не че ора толкова дълбоко. Лятото при суша, както обикновено петното стои без втори откос просто не расте.Тази мярка ни е необходима – Ние в райони НР2 влагаме повече да изкараме по-малко. Средствата аз ги влагам в подобрения на земята в опазването и. За много колеги тези средства са решаващи за оцеляването на стопанствата. | Не се приема | Съгласно чл. 32 от Регламент 1305/2013 държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране. При определяне на районите с природни ограничения, различни от планинските в европейското законодателство е заложено изискването поне 60 % от земеделската земя на ниво местна административна единица-землище да отговаря на поне един от критериите от Приложение III. Допълнително прецизиране на землищата, които отговарят на горното условие е извършено във връзка с изискването на регламента, като е приложен критерият „нормална производителност на земята“. Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята. Предвид това е възприета стойност на средно-претеглената категория на земеделските земи в дадено землище 6-та или по-неблагоприятна. |
|  | Общинска админстрация Стамболово(Писмо № 07-71 на МЗХГ от 14.02.2020 г.) | Във връзка с провеждащото се обществено обсъждане на промени в наредбата за критериите и обхвата на НР заявяваме следното:Съгласно представения проект от обхвата на НР 2 отпадат 258 землища, включително землищата на селата Голобрадово, Долно поле, Зимовина, Поповец, Пчелари и Царева поляна, всички намиращи се в община Стамболово. По този ничин отпада финансовото подпомагане, от което се ползва една немалка част от населението на региона. Следва да се има предвид, че на територията на общината почти няма възможности за поминък извън този свързан с обработване на земеделски площи. Регионът е изостанал в икономическото си развитие, беден е откъм природни ресурси. В региона почвите са алкални кисели, с примеси на глина и варовик и със слабо влагозадържане. Хумусният слой е много малък, което може да се провери и на място. Има отдадени площи на концесия за добив на инертни материали, варовици и зеолоти, което обуславя структурата на почвите в регионите. По бонитетни балове почвите са подходящи за тютюн и лозя. С оглед на ограничаването на производството на площи заети с тютюн и ориентирането на земеделците към други култури, за които в тези региони средният добив е под 30 процента от средния добив за страната.По тези причини съществува реална опасност досегашните земеделски стопани при липсата на финансово подпомагане да изоставят обработването на земеделските земи, което би имало за последица обедняването на населението да достигне критични стойности, така както и обезлюдяването на региона. Следва да се има предвид и обстоятелството, че селата Голобрадово и Пчелари граничат със землища, които попадат в обхвата на НР1. Всичко това налага една преоценка на предложените изменения в наредбата и промяна на така предложения нов обхват на НР2, като землища на посочените по-горе 6 села отново бъдат включени в обхвата на НР2. | Не се приема | Съгласно чл. 32 от Регламент 1305/2013 държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране. При определяне на районите с природни ограничения, различни от планинските в европейското законодателство е заложено изискването поне 60 % от земеделската земя на ниво местна административна единица-землище да отговаря на поне един от критериите от Приложение III. Допълнително прецизиране на землищата, които отговарят на горното условие е извършено във връзка с изискването на регламента, като е приложен критерият „нормална производителност на земята“. Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята. Предвид това е възприета стойност на средно-претеглената категория на земеделските земи в дадено землище 6-та или по-неблагоприятна. |
|  | Димитър Иванов Станев и др. земеделски производители (Писмо № 94-128 от 21.01.2020 г.) | ВЪЗРАЖЕНИЕот земеделски производители регистрирани и развиващи дейност на територията на село Студена община Свиленград, област Хасково |  |  |
| С настоящето изразяваме становището си и несъгласието си по повод на публикуваният на сайта на Министерството на земеделието, храните и горите проект на постановление на Министерския съвет за изменение и допълнение на Наредбата за определяне на критериите за необлагодетелстваните райони и териториалният им обхват, приета с Постановление № 30 на Министерския съвет от 2008 г. Съгласно съдържанието на същото и видно от новата редакция на Приложение № 2 към чл. 4 ал. 2, село Студена е изключено от районите с ограничения, различни от планинските. Тази промяна Министерския съвет, определя като постановена в съответствие с чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент (ЕС) № 1305/2013) (ОВ L, бр. 347 от 20 декември 2013 г.) и са със среднопретеглена категория на земеделските земи шеста или по-неблагоприятна.Публикуван е и проект на доклад адресиран до вас и изготвен от ИПАЗР„Никола Пушкаров".Не сме съгласни с изнесените факти и констатациите изложени в проекта на доклад. Съгласно този Доклад предложеното изменение на Приложение № 2 включва актуализация на териториалния обхват на необлагодетелстваните райони, различни от планинските, извършена във връзка с чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО), № 1698/2005 на Съвета (Регламент 1305/2013) съгласно който държавите членки следва да определят райони с природни ограничения, различни от планинските на база приложими за съответната държава биофизични критерии по Приложение III на регламента и допълнително прецизиране с цел изключване на райони, в които са отчетени природните ограничения, които са преодолени чрез инвестиции, чрез стопанска дейност или чрез доказателства за нормална производителност на земята, или чрез производствени методи или селскостопански системи.Определянето на районите с природни ограничения, различни от планинските било извършено по Насоки за прилагане на общи критерии за определяне на земеделски райони с природни ограничения, разработени от колектив на Съвместния изследователски център, към Европейската комисия през 2016 г. (Доклад ЕUR 26940 ВG). В насоките били заложени три групи критерии за почви, климат и терен. Дейностите по актуализиране обхвата на районите с природни ограничения са извършени от научни организации в България, които притежават необходимите компетенции, като по отношение на климатичните ограничения, за които в България е приложим критерия „сухота", анализът и резултатите били предоставени от Националния институт по метеорология и хидрология. Данни за районите с почвени ограничения са анализирани и предоставени от Института по почвознание, агротехнологии и защита на растенията „Никола Пушкаров" (ИПАЗР „Никола Пушкаров"). По отношение на ограниченията, свързани, с критерии терен бил използван цифров височинен модел на релефа на Министерството на земеделието, храните и горите на база самолетно заснемане в периода 2012-2015 с големина на участъка 8 м.При определяне на районите с природни ограничения, различни от планинските в европейското законодателство бил определен праг на ограниченията да обхващат повече от 60 % от земеделската земя на ниво местна административна единица – землище. Вторият етап от дефинирането на районите с ограничения, различни от планинските, включвал допълнително прецизиране на определените на първия етап райони. Резултатите давали основание да бъде приета стойност на среднопретеглената категория на земеделските земи в дадено землище шеста или по-неблагоприятна за праг на критерия за допълнително уточняване на база „нормална производителност на земята". В резултат, землища, в които категорията на земята е шеста или по-неблагоприятна били отчетени като такива, в които природните ограничения не са преодолени. Отчетени били и неблагоприятните от технологична гледна точка характеристики на почвите с вертични свойства, които се проявявали все по-осезаемо в условията на климатични промени. Първоначалният подход при прецизиране на райони с природни ограничения, различни от планинските, бил в обхвата да бъдат включени землища, в които категорията на земята е шеста или по-неблагоприятна иземлищата, в които повече от 60 % от земеделската земя е заета от почви с вертични свойства.Прави впечатление, че с. Левка и с. Пашово не са изключени от районите с ограничения, различни от планинските. Ако се направи съпоставка на земеделските земи, находящи се в с. Левка и тези в с. Студена, земите в с. Левка са по-плодородни, по-висока категория, леснодостъпни за обработка от селскостопанска техника. В с. Левка валежите са по-чести. Напротив през последните няколко години в землището на с. Студена се наблюдава засушаване, като валежи почти липсват, а ако има такива са оскъдни. Почвата е бедна, неплодородна и скалиста за разлика от земята в с. Левка, където почвата е плодородна, поради факта, че е предимно чернозем, и категорията на земята е основно далеч над посочената в доклада шеста категория.  |  |  |
|  |  | Ето защо считаме, че е напълно неправилно и необосновано землището на с. Студена да се изключва от районите с ограничения, различни от планинските. | Не се приема | Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята. Предвид това е възприета стойност на средно-претеглената категория на земеделските земи в дадено землище 6-та или по-неблагоприятна за праг на критерия за допълнително уточняване на база „нормална производителност на земята”.   |
|  |  | Молим да преразгледате и ако е необходимо да разпоредите да бъдат извършени допълнителни обективни анализи, съгласно изискванията на Европейското законодателство, като считаме че землището на с. Студена следва да бъде включено в районите с природни ограничения, различни от планинските. | Не се приема | Определянето на райони с природни ограничения, различни от планинските на база приложими за страната биофизични критерии по Приложение III на регламента и допълнително прецизиране е извършено по Насоки за прилагане на общи критерии за определяне на земеделски райони с природни ограничения, разработени от колектив на Съвместния изследователски център към Европейската комисия (JRC) през 2016 г. (Доклад EUR 26940 BG). Европейската комисия и JRC са редовно информирани и са били участници в процеса по определянето на териториалния обхват на районите, засегнати от значителни природни ограничения. Същите са предоставили своето неформално одобрение и съгласие по отношение определените граници на районите, засегнати от значителни природни ограничения. Определеният обхват е и гласуван от Комитета по наблюдение, проведен на 15.01.2020 г.  |
|  | Пламен Якимов(По електронен път и от Портала за обществени консултации) | Необлагодетелстваните райони по мярка НР2, са най-бедните региони в страната.Долу в равнините, покрай реките и крабрежието на морето, където няма доплащане по НР, добивите и без субсидиите са достатъчни, за да се занимават хората и със земеделие.Горе в планините където са по мярка НР1 не пипате доплащанията, което е добре.Миналата 2019 година, направихте НР2 за всички 3€ на дка! С това си действие орязахте субсидията по тая мярка на всички малки земеделци (до 500 дка) на половина, а на всички големи (над 1000дка) я удвойхте – от 1.5€ на 3€ на дка.Пример: За 500 дка по мярка 13.2 – 6850 лв. По новата ставка – 2925 лв. При Големите 15000 дка: - стара ставка 50000 лв. Нова Ставка – 88000 лв. Бюджет минала година НР1-64 000 000 НР2-22 000 000. Тази година НР1-75 000 000 НР2 -11 000 000. Голям процент от най-бедната част на страната ни Северозападния регион беше подпомагана по мярката НР2. С премахването и вие обричате жителите и на още по-голяма нищета. Да, скоро заявихте, че новата мярка НР3, ще компенсира частично премахването на НР2.Кога ще стане това и до колко, ще бъде компенсирана за сега е напълно неизвестно! Та оставяме това решение за в бъдещето!Към настоящия момент, сега вие приравнявате районите по НР2 с плодородните, огромни равни полета в зърнопроизводителните райони на страната ни.Ще опиша проблема за нашия регион – Ловеч. Първо:Премахвате всички населени места на Общината и Областта от мярката НР2.С Бърз поглед от сателитите около земята (seu.dfz.bg), се вижда че и със сегашното подпомагане повече от половината земи в град Ловеч (същото се отнася и за премахнатите села от Общината) не се обработват. Добри за земеделие са единствено земите на север от града и там наистина не отговарят на определението за необлагодетелстван район и няма нужда от подпомагнае по НР2. Всичко друго на изток, запад и юг от града пустее, въпреки че все още се води ниви по НТП. Тия „ниви“ не се обработват по няколко причини:1. Малки или труднодостъпни парцели. 2. Наклонени терени, слаба, тънка или камениста почва.3. Голяма надморска височина – над 200 метра.Въпреки че до сега имаше подпомагане по НР2!Което като земя можеше и си струва да се обработва е разорано и се работи от години. Останалото запустява и се захрастява. Премахването на землището на град Ловеч (и селата от общината) не отговарят на изискванията на чл. 32 на Регламент (ЕС) № 1305/2013. Над 60% от землището отговаря на критериите на Приложение III за район с природни ограничения на Регламента!На фона на всички тия пустеещи земи и напускането на голяма част от работоспобните хора в региона, Вие премахвате подпомагането и по НР2?!Друг важен фактор за изоставянето и запустяването на регионите по НР2, какъвто е Ловешката община и целия Северозапад на страната е неприлагането на сега действащия ЗСПЗЗ. Какво имам предвид:Голяма част от земите с НТП нива, овощна градина, лозе в региона, не са достатъчно атрактивни за земеделие чрез почвобработка, но са прекрасни за използването им като пасища от животновъдите. Пасищата за животните са недостатъчни в цялата страна. Животновъдството в България е недофинасирано, за сметка на зърнопроизводството което всяка година записва нови рекорди в добиви и износ. Тия изоставени имоти (с НТП различно от ПМЛ) могат да се комасират и обработват по чл. 37 в на ЗСПЗЗ, но тъй като не са достатъчно рентабилни, зърнопроизводителите не ги интересуват. Не са интересни и за животновъдите и за другите земеделци, да се наемат като ниви, защото наемите или плащанията като „бели петна“, са като за добрите земи в региона. А те не са добри, за това и са изоставени!Тия земи с НТП различно от ПМЛ (пасища, мери и ливади), са атрактивни за пасища на животновъдите и могат да се включват в споразумения по чл. 37ж на ЗСПЗЗ, съгласно §2ж на Допълнителните разпоредби на ЗСПЗЗ. Въпреки че ЗСПЗЗ чрез §2ж на Допълнителните разпоредби, позволява включването в масиви за комасиране на пасища, комисиите по чл. 37ж не го прилагат по Ваши на МЗХ указания! |  |  |
|  |  | Един път махате НР2, втори път не ни позволявате да ползваме (поддържаме/заявяваме за субсидии) изоставени и захрастени имоти с НТП различно от ПМЛ съгласно §2ж на ЗСПЗЗ.С тия си действия обричате Севрозапада и град Ловеч:1. Да е най-бедния регион на България;2. Да е с най-голем процент пустеещи и изоставени земи;3. Недофинсиране на пасищно животновъдство, тъй като не може да ползва/поддържа/заявява за субсидии изоставените и захрастени имоти с НТП различно от ПМЛ.Никъде в Европа няма толкова изоставени и захрастени обработваеми земи, както в България! Едни от причините за това са погрешната политика на подпомагане на пасищното животновъдство и до скоро изобщо липсващата нормативна уредба! | Не се приема | Определеният във Финансовия план на ПРСР 2014-2020 г. бюджет на Мярка 13 „Плащания за райони, изправени пред природни или други специфични ограничения“ е в размер на левовата равностойност на 276 млн. евро публични средства за целия програмен период. В тази връзка трябва да се отбележи, че няма предвиден бюджет на годишна база по отделните подмерки.Средствата по мярката се разходват на база подадени, след това одобрени за подпомагане заявления. Налична е статистика, която не отразява бъдещи тенденции, а оторизираните средства на всички допустими за плащане кандидати в рамките на съответната кампания, а не по календарни години. По мярка 13 се отпускат компенсационни плащания за хектар допустима площ, при спазване на всички изисквания и правила на европейското и национално законодателство за отпускане на помощ, в размер съобразно разписаните условия на мярката в Наредба № 6 от 24 февруари 2015 г. за прилагане на мярка 13 „Плащания за райони с природни или други специфични ограничения“ от Програмата за развитие на селските райони за периода 2014 - 2020 г.В средата на месец декември 2019 г. ДФ „Земеделие“ изплати субсидии по двете подмерки в размер на 74 121 161 лв. по НР 1 – подмярка 13.1 и 11 877 732 лв. по НР2 – подмярка 13.2. Изчисленията на финансовото подпомагане са извършени на базата на определените в Наредба 6 от 24.02.2015 г. ставки.Калкулациите на финансовото подпомагане по Мярка 13 са извършени след финализиране на процедурата по изясняване принадлежността на констатираните двойно заявени площи за текущата Кампания – 2019. Окончателното изплащане на подпомагането по мярка 13 за Кампания 2019 ще бъде извършено след актуализирането на слой „Площи, допустими за подпомагане“ на базата на подадените възражения за кампания 2019.Съгласно чл. 31 и 32 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения,използвайки биофизичните критерии, изброени в Приложение III на Регламента, по определената прагова стойност и допълнително прецизиране с цел изключване на райони, в които са отчетени природни ограничения, но те са преодолени чрез инвестиции, чрез стопанска дейност, или чрез доказателства за нормална производителност на земята, или чрез производствени методи или селскостопански системи.При определяне на районите с природни ограничения, различни от планинските, в европейското законодателство е заложено изискването 60 % от земеделската земя да отговаря на поне един от критериите, посочени в Приложение III от Регламента: почви, климат и терен.Дейностите по актуализиране обхвата на районите с природни ограничения са извършени от компетентните научни институти в България - Националния институт по метеорология и хидрология (НИМХ) и Институт по почвознание, агротехнологии и защита на растенията „Никола Пушкаров“ на база Насоките за прилагане на общи критерии за определяне на земеделски райони с природни ограничения, разработени от колектив на Съвместния изследователски център към Европейската комисия. Предвид наличните данни в страната на ниво землище при извършване на допълнителното прецизиране е приложен критерият „нормална производителност на земята“. Анализът и резултатите от него са извършени и представени от ИПАЗР „Никола Пушкаров“. В резултат землища, в които поне 60 % от земеделската земя отговаря на поне един от критериите, посочени в Приложение III от Регламента и чиято категория на земята е 6-та или по-неблагоприятна са отчетени като землища, засегнати от съществени природни ограничения, различни от планинските.Определеният нов обхват на районите, различни от планинските райони, със съществени природни ограничения е получил предварително одобрение от Съвместния изследователски център към Европейската комисия и от Главна дирекция „Земеделие и развитие на селските райони“ към ЕК и е гласуван от Комитета по наблюдение, проведен на 15.01.2020 г. Важно е да се отбележи, че няма промяна в обхвата на определените планински райони – НР1. Изискването за предефиниране е въведено в европейското законодателство само по отношение на другите райони, засегнати от съществени природни ограничения – НР2.Приемането и прилагането на новия обхват на НР 2 през кампания 2020 ще даде възможност на малките стопанства в райони, които попадат в новия обхват след предефинирането да получат плащания по определената в националното законодателство диференцирана ставка, а именно: 70 евро за площи до 50 ха; 30 евро за площи от 50 до 100 ха; 15 евро за площи над 100 ха. В съответствие с разпоредбите на чл. 31, пар. 5 от Регламент 1305/2013, държавите членки могат да предоставят плащания по подмярка 13.2. „Компенсационни плащания за други райони, засегнати от значителни природни ограничения" в периода от 2014 г. до 2020 г. на бенефициери от области, които са отговаряли на условията за подпомагане през програмния период 2007—2013 г.Във връзка с извършваната процедура по определяне и прецизиране на районите с природни ограничения, различни от планинските и предвид изискването на Регламента за прилагане на преходна помощ най-късно от 2019 г., България предвиди в националното си законодателство разпоредба, която уреди преходна помощ за кандидатите по НР2 – компенсационно плащане на хектар през кампания 2019 г. в размер на 30 евро. В съответствие с приложимото европейско законодателство, съгласно което посочените плащания следва да са не повече от 80 % от средното плащане, определено в програмата за програмния период 2007—2013 г., преходната помощ за кампания 2019 е изчислена спрямо средната ставка на хектар, както следва: (70 + 30 + 15) / 3 = 38,33 евро, 80% от която е равна на 30,66 евро. Начинът на изчисление на тази ставка е одобрен от Европейската комисия, като е залегнал в текстовете на Програмата за развитие на селските райони 2014-2020 г.Предвид гореизложеното, определената преходна помощ за кампания 2019 в размер на 30 евро/ха за НР 2 няма отношение към наличния бюджет по мярката. Преходната помощ е предвидена във връзка с възможността, предоставена в Регламент 1305/2013 и при спазване на изискванията на чл. 31, пар. 5 от същия, като максималният размер на помощта е съобразен изцяло с посочените в текста на Регламента условия и процентно съотношение. С оглед на приключилото предефиниране на районите с природни ограничения, различни от планинските и в съответствие с приложимото европейско законодателство, съгласно което държавата членка може да продължи плащанията до изтичането на преходния период за бенефициерите от райони, които вече не отговарят на условията за подпомагане след новото райониране, се предвижда преходна помощ за кампания 2020 в размер на 25 евро.Следва да бъде посочено, че ако България като държава членка не приеме новия обхват на районите, различни от планинските райони, със съществени природни ограничения (НР2), през кампания 2020 всички кандидати по подмярката ще получат плащане с равнище на подпомагане от 25 евро/ха. Това е т.нар. преходна помощ за райони, които губят статута си на райони с ограничения и е изчислена съгласно изискванията на Регламент 1305/2013 г. След извършеното ново прецизиране на необлагодетелстваните райони, различни от планинските (НР2), новият обхват включва 340 землища, от които 311 са от настоящото НР2. От обхвата отпадат 258 землища от настоящото НР2.Вследствие на този резултат, Министерство на земеделието, храните и горите взе решение да се възползва от разпоредбите на чл. 32, ал. 4 от Регламент 1305/2013 г., а именно да се разработи и приложи нова подмярка 13.3 за райони с други специфични ограничения – НР3. За целта на анализа отново бяха ангажирани Националния институт по метеорология и хидрология (НИМХ), както и Института по почвознание, агротехнологии и защита на растенията „Никола Пушкаров”, които да извършат оценката за биофизичните критерии в рамките на не повече от 20% от определената прагова стойност, съгласно Приложение III от Регламент (ЕС) 1305/2013.В резултат на оценката, беше извършено определяне на първоначален вариант на обхват на НР3, който към момента включва 71 землища, 64 от които са от отпадналите от НР2 землища. В случай, че България не приложи НР3 през 2020 г., тези 64 землища ще получат подпомагане от 25 евро/ха по НР2 за кампания 2020.Усилията на МЗХГ са насочени към приемане и въвеждане на НР3 като за тази цел през 2019 г. започна и комуникацията с Европейската комисия и Съвместния изследователски център (JRC) във връзка с използваните критерии от научните институти, използваните прагови стойности и използваните комбинации от критерии, които са ползвани за определяне на обхвата на тези райони. Преговорният процес продължава и към настоящия момент. В случай, че България приложи НР3 през 2020 г.,землищата, които попадат в обхвата на НР3 ще получат подпомагане по диференцирана ставка в зависимост от размера на стопанствата. Диференцираната ставка за районите със специфични ограничения (НР3) ще бъде изчислена/определена на база пропуснати доходи и осъществени допълнителни разходи в сравнение с районите, които нямат такива ограничения. |
|  | proba(От Портала за обществени консултации) | **Не орязвайте НР2** |  |  |
| Без предварително обявени условия, обхват и размер на плащания по НР3 е крайно некоректно, премахването на НР2. | Не се приема | Регламент (ЕС) № 1305/2013 въвежда изискване за определяне на нов обхват на районите, различни от планинските райони, със съществени природни ограничения. В този смисъл не се „премахва“ подмярка 13.2 (НР2), а се изпълняват европейски разпоредби във връзка с изискването за ново определяне на граници на тези райони. Прилагането на подмярка 13.3. (НР3) не е задълженително за държавите членки, а е вследствие взето национално решение. |
|  | Кязим Мехмед Йълдъз и др.(Писмо № 94-246 от 04.02.2020 г.) | Възражение относно определените землища в Приложение № 2 към чл. 4, ал 2 „Райони с ограничения, различни от планинските".от1. 3П Кязим Мехмед Йълдъз, обработващ площи в село Пчелари, община Стамболово, област Хасково;2. Мухлиз Фариз Сербест, обработващ площи в село Пчелари, община Стамболово, област Хасково;З. Исмет Мусин Реджеб, обработващ площи в село Пчелари, община, Стамболово, област Хасково; 4. „Росагро" ЕООД, обработващ площи в село Царева Поляна, община Стамболово, област Хасково;5. „Аграплам" ЕООД, обработващ площи в село Царева Поляна, община Стамболово, област Хасково. |  |  |
|  |  | Моля да бъдат включени двете гореспоменати землища в обхвата на Приложение № 2 към чл. 4, ал. 2 „Райони с ограничения, различни от планинските".Мотивите са ни следните:И в двете землища почвите са алкални кисели с примеси на глина и варовик и със слабо влагозадържане. Хумусният слой е много малък, което може да се провери и на място. Има отдадени площи на концесия за добив на инертни материали, варовици и зеолоти, което обуславя структурата на почвите в регионите. По бонитетни балове почвите са подходящи за тютюн и лозя. С оглед на ограничаването на производството на площи заети с тютюн и ориентирането на земеделците към други култури, за които в тези региони средният добив е под 30% от средния добив за страната.Моля да бъдат включени землищата и в новия обхват на НР2 – което допълнително финансиране, ще доведе до кокурентност на нашата продукция на пазара.Съседните землища с които граничат са със сходна почвена структура и попадат в обхвата на НР1 и НР2. | Не се приема | В съответствие с чл. 32 от Регламент (ЕС) № 1305/2013 е извършено ново определяне на териториалния обхват на районите с природни ограничения, различни от планинските, на база приложими за съответната държава биофизични критерии по Приложение III от цитирания регламент, които включват климат, почви и терен. В съответствие с изискванията на цитирания регламент е извършено и допълнително прецизиране, за което е приложен критерият „нормална производителност на земята“. Дейностите по определяне обхвата на районите с природни ограничения са извършени от компетентните научни институти в България - Националния институт по метеорология и хидрология (НИМХ) и Институт по почвознание, агротехнологии и защита на растенията „Никола Пушкаров“ на база Насоките за прилагане на общи критерии за определяне на земеделски райони с природни ограничения, разработени от колектив на Съвместния изследователски център към Европейската комисия през 2016 г. Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята.  |
|  | Борислав Мла-денов Давидков и др.собственици на земеделски земи и активни земеделски стопани – ползватели на земеделски земи, находящи се в землищата на село Поцърненци, общ. Радомир, обл. Перник, представлявани от активен земеделски стопанин Борислав Младенов Давидков (по електронен път и с писма № 66-507 и 66-530 на МЗХГ от 12.02.2020 г.) | **ЖАЛБА**От собственици на земеделски земи и активни земеделски стопани – ползватели на земеделски земи, находящи се в землищата на село Поцърненци, общ. Радомир, обл. Перник, представлявани от активен земеделски стопанин Борислав Младенов Давидков**Относно:** Включване на землището на село Поцърненци с ЕКАТТЕ 57964 в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерски съвет от 2008 г.  |  |  |
|  | Ние, собствениците на земеделски земи в землището на село Поцърненци с ЕКАТТЕ 57964, общ. Радомир, обл. Перник и активните земеделски стопани – ползватели на земеделски земи в това землище се запознахме с обявения на сайта на Министерството на земеделието, горите и храните проект на Постановление на Министерски съвет за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерски съвет от 2008 г., и в качеството си на заинтересовани страни се обръщаме към Вас за следното:Землището на село Поцърненци с ЕКАТТЕ 57964 да бъде включено в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, като планински район, защото средната му надморска височина е 723 (седемстотин двадесет и три) метра и отговаря на критерия за средна надморска височина минимум 700 метра, съгласно разпоредбата на чл. 3, ал. 1, т. 1 от тази Наредба.За да докажем нашето твърдение се инициирахме и възложихме на лицензирана фирма „Сървей Груп" ЕООД да направи геодезическо заснемане и да определи средната надморска височина (кота) в землището на село Поцърненци. Заснемането е направено с GPS устройство Trimble R4. Към жалбата прилагаме документи (измервания и снимков материал).Землището на село Поцърненци с ЕКАТТЕ 57964 граничи със следните землища, които са определени като планински райони и са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват: землището на село Калище с ЕКАТТЕ 35434, общ. Ковачевци, обл. Перник; землището на село Егълница с ЕКАТТЕ 27043, общ. Ковачевци, обл. Перник; землището на село Дебели лаг с ЕКАТТЕ 20256, общ. Радомир, обл. Перник и землището на село Извор с ЕКАТТЕ 32384, общ. Радомир, обл. Перник.От север – североизток землището на село Поцърненци с ЕКАТТЕ 57964 граничи със землището на село Прибой с ЕКАТТЕ 58311, което е със средна надморска височина 746 метра и от своя страна граничи със следните землища включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват: землището на град Радомир с ЕКАТТЕ 61577, общ. Радомир, обл. Перник; землището на село Борнарево с ЕКАТТЕ 05534, общ. Радомир, обл. Перник и землището на село Калище с ЕКАТТЕ 35434, общ. Ковачевци, обл. Перник. От горното става ясно, че землището на село Поцърненци с ЕКАТТЕ 57964 е заобиколено от землища, които са определени като планински, то също отговаря на критериите за определянето му като планински район, но за него не е направена правилна оценка и поради това не е определено като необлагодетелстван планински район.Допълнително към това, че землището на село Поцърненци с ЕКАТТЕ 57964 е с надморска височина над 700 метра и е заобиколено от землища, определени като планински райони, утежняващо обстоятелство е и факта, че 1500 дка от него всяка година се наводняват, преовлажняват се, станали са силно уплътнени и са негодни за производство на земеделска продукция. Това се дължи и на неработещата, и разграбена помпена станция, собственост на „Напоителни системи" ЕАД и неподдържаната от „Напоителни системи" ЕАД инфраструктура от отводнителни канали.От несправедливото невключване на землището на село Поцърненци с ЕКАТТЕ 57964 в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват години наред над 30 (тридесет) активни земеделски стопани обработващи земеделска земя в село Поцърненци, за които земеделската дейност е основен поминък, са значително ощетявани от държавата. Значително са ощетени и над 600 (шестотин) собственици и техни наследници, чиито земи са неправилно оценени. Те години наред получават ниски наемни плащания за собствените си земи, тъй като района е необлагодетелстван, не може да се постигат високи добиви от земеделска продукция и съответно не могат да се плащат адекватни наеми. Земеделските стопани, които обработват земи в землището изнемогват и голяма част от земите са застрашени от изоставяне и превръщането им в пустеещи. |  |  |
|  |  | С настоящата жалба отправяме искане да бъдат назначени нужните експерти, които да направят на терен, а не дистанционно, прецизна оценка на землището на село Поцърненци с ЕКАТТЕ 57964 и то да бъде включено в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, като планински район чието землище е със средна надморска височина над 700 метра. При теренните проверки от експерти да присъстват представители на собствениците на земеделски земи и активните земеделски стопани, които обработват земи на територията на землището.Всички землища на територията на община Радомир, област Перник и община Ковачевци, област Перник, които са със средна надморска височина над 700 метра са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Изключение правят само землищата на село Поцърненци с ЕКАТТЕ 57964 и село Прибой с ЕКАТТЕ 58311, въпреки че средната надморска височина и на двете е над 700 метра и отговарят на критерия за определянето им като планински райони. | Не се приема | Обхватът на планинските райони е опре-делен в началото на програмен период 2007-2013 г. и включва всички землища, отговарящи на един от следните критерии: средна надморска височина минимум 700 m; среден наклон на терена минимум 20 %; средна надморска височина минимум 500 m в комбинация със среден наклон на терена минимум 15 %. Хомогенизират се и землища и група от землища, съседни на планинските, които имат минимум 90 % обща граница с планински землища. Регламент (ЕС) № 1305/2013 въвежда изискване за определяне на нов обхват на районите, различни от планинските райони, със съществени природни ограничения, не и за промяна на обхвата на планинските райони. Предвид това, предложените промени в проекта на постановление по отношение на Приложение № 1 са единствено във връзка с извършени промени в административно-териториалното устройство в Република България. |
|  |  | Силно се надяваме, че една несправедливост ще бъде отстранена и ресурса земя на село Поцърненци с ЕКАТТЕ 57964 ще бъде равнопоставен на останалите участници на пазара. |  |  |
|  | Борислав Любе-нов Борисов и др.собственици на земеделски земи и активни земеделски стопани, ползватели на земеделски земи, находящи се в землищата на село Прибой, общ. Радомир, обл. Перник(по електронен път и с писма № 66-508 и 66-529 на МЗХГ от 12.02.2020 г.) | **ЖАЛБА**От собственици на земеделски земи и активни земеделски стопани, ползватели на земеделски земи, находящи се в землищата на село Прибой, общ. Радомир, обл. Перник, представлявани от активен земеделски стопанин Борислав Любенов Борисов**Относно:** Включване на землището на село Прибой с ЕКАТТЕ 58311 в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерски съвет от 2008 г.  |  |  |
|  | Ние, собствениците на земеделски земи в землището на село Прибой с ЕКАТТЕ 58311, общ. Радомир, обл. Перник и активните земеделски стопани – ползватели на земеделски земи в това землище се запознахме с обявения на сайта на Министерството на земеделието, горите и храните проект на Постановление на Министерски съвет за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерски съвет от 2008 г., и в качеството си на заинтересовани страни се обръщаме към Вас за следното:Землището на село Прибой с ЕКАТТЕ 58311 да бъде включено в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, като планински район, защото средната му надморска височина е 746 (седемстотин четиридесет и шест) метра и отговаря на критерия за средна надморска височина минимум 700 метра, съгласно разпоредбата на чл. З, ал. 1, т. 1 от тази Наредба.За да докажем нашето твърдение се инициирахме и възложихме на лицензирана фирма „Сървей Груп" ЕООД да направи геодезическо заснемане и да определи средната надморска височина (кота) в землището на село Прибой с ЕКАТТЕ 58311. Заснемането е направено с GPS устройство Trimble R4. Към жалбата прилагаме документи (измервания и снимков материал).Землището на село Прибой с ЕКАТТЕ 58311 граничи със следните землища, които са определени като планински райони и са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват: землището на град Радомир с ЕКАТТЕ 61577, общ. Радомир, обл. Перник; землището на село Борнарево с ЕКАТТЕ 05534, общ. Радомир, обл. Перник и землището на село Калище с ЕКАТТЕ 35434, общ. Ковачевци, обл. Перник.Района на землището на село Прибой с ЕКАТТЕ 58311 е планински – намира се на средна надморска височина над 700 метра, заобиколен е от землища, които са определени като планински, засегнат е от значителни природни ограничения, среднопретеглената категория на земеделските земи е 6-та и по-неблагоприятна, но това не е отчетено при неговата оценка и затова последната е неправилна и несправедлива.От несправедливото невключванe на землището на село Прибой с ЕКАТТЕ 58311 в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват години наред над 35 (тридесет и пет) активни земеделски стопани обработващи земеделска земя в село Прибой, за които земеделската дейност е основен поминък, са значително ощетявани от Държавата. Значително са ощетени и над 620 собственици и техни наследници, чиито земи са неправилно оценени и поради това е създадена предпоставка за намаляване размера на наемното плащане за земите им и дори за отказ на земеделските стопани да ги обработват, което ги превръща постепенно в пустеещи. |  |  |
|  |  | С настоящата жалба отправяме искане да бъдат назначени нужните експерти, които да направят на терен, а не дистанционно, прецизна оценка на землището на село Прибой с ЕКАТТЕ 58311 и то да бъде включено в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват, като планински район, чието землище е със средна надморска височина над 700 метра. При теренните проверки от експерти да присъстват представители на собствениците на земеделски земи и активните земеделски стопани, които обработват земи на територията на землището.Всички землища на територията на община Радомир, област Перник и община Ковачевци, област Перник, които са със средна надморска височина над 700 метра са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Изключение правят само землищата на село Прибой с ЕКАТТЕ 58311 и село Поцърненци с ЕКАТТЕ 57964, въпреки че средната надморска височина и на двете е над 700 метра и отговарят на критерия за определянето им като планински райони. | Не се приема | Обхватът на планинските райони е определен в началото на програмен период 2007-2013 г. и включва всички землища, отговарящи на един от следните критерии: средна надморска височина минимум 700 m; среден наклон на терена минимум 20 %; средна надморска височина минимум 500 m в комбинация със среден наклон на терена минимум 15 %. Хомогенизират се и землища и група от землища, съседни на планинските, които имат минимум 90 % обща граница с планински землища. Регламент (ЕС) № 1305/2013 въвежда изискване за определяне на нов обхват на районите, различни от планинските райони, със съществени природни ограничения, не и за промяна на обхвата на планинските райони.Предвид това, предложените промени в проекта на постановление по отношение на Приложение № 1 са единствено във връзка с извършени промени в административно-териториалното устройство в Република България.  |
|  |  | Силно се надяваме, че една несправедливост ше бъде отстранена и ресурса земя на село Прибой с ЕКАТТЕ 58311 ще бъде равнопоставен на останалите участници на пазара. |  |  |
|  | Българска асо-циация на собс-твениците на земеделски земи(писмо № 15-50 на МЗХГ от 13.02.2020 г.) | С настоящото от името на Българската асоциация на собствениците на земеделски земи (БАСЗЗ), изразяваме своето недоволство по повод на публикувания за обществено обсъждане проект на Постановление на Министерски съвет за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерския съвет от 2008 г. относно следното:В защита правата и интересите на собствениците на земеделски земи, находящи се в землищата на село Прибой с ЕКАТТЕ 58311, община Радомир, област Перник и село Поцърненци с ЕКАТТЕ 57964, община Радомир, област Перник, настояваме тези две землища да бъдат включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Двете землища отговарят на критерия за средна надморска височина минимум 700 метра, съгласно разпоредбата на чл. З, ал. 1, т. 1 от тази Наредба, необлагодетелствани са и трябва да бъдат включени в списъка на планинските райони.Граничещите със землищата на село Прибой с ЕКАТТЕ 58311 и село Поцърненци с ЕКАТТЕ 57964 землища са определени като планински райони и са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Всички останали землища на територията на община Радомир, област Перник и община Ковачевци, област Перник, които са със средна надморска височина над 700 метра са включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Изключение правят само землищата на село Поцърненци с ЕКАТТЕ 57964 и село Прибой с ЕКАТТЕ 58311, въпреки че средната надморска височина и на двете е над 700 метра и отговарят на критерия за определянето им като планински райони.Землищата на село Прибой с ЕКАТТЕ 58311 и село Поцърненци с ЕКАТТЕ 57964 не са оценени правилно и поради това не са включени във въпросното Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват. Така години наред се нарушават правата и интересите на над 1 200 собственици на земеделски земи и техните наследници в тези две землища. Поради неправилната оценка на землищата собствениците на земеделски земи в тях получават ниски наемни плащания, тъй като района е необлагодетелстван, не може да се постигат високи добиви от земеделска продукция и съответно не могат да се плащат адекватни наеми. Тези землища са неравнопоставени на пазара. Голяма част от земите на територията им са застрашени от изоставяне и превръщане в пустеещи. |  |  |
|  |  | Надяваме се, че ще бъдат предприети необходимите мерки и действия за отстраняване на една несправедливост, и землищата на село Прибой с ЕКАТТЕ 58311 и село Поцърненци с ЕКАТТЕ 57964 ще бъдат включени в Приложение № 1 към чл. З, ал. З от Наредбата за определяне на критериите за необлагодетелстваните райони и териториалния им обхват.  | Не се приема | Обхватът на планинските райони е определен в началото на програмен период 2007-2013 г. и включва всички землища, отговарящи на един от следните критерии: средна надморска височина минимум 700 m; среден наклон на терена минимум 20 %; средна надморска височина минимум 500 m в комбинация със среден наклон на терена минимум 15 %. Хомогенизират се и землища и група от землища, съседни на планинските, които имат минимум 90 % обща граница с планински землища. Регламент (ЕС) № 1305/2013 въвежда изискване за определяне на нов обхват на районите, различни от планинските райони, със съществени природни ограничения, не и за промяна на обхвата на планинските райони.Предвид това, предложените промени в проекта на постановление по отношение на Приложение № 1 са единствено във връзка с извършени промени в административно-териториалното устройство в Република България. |
|  | „ЗЛАТЕН КЛАС 2004” ЕООД (От Портала за обществени консултации) | СТАНОВИЩЕ/ ПРЕДЛОЖЕНИЕ1. ЗЛАТЕН КЛАС 2004” ЕООД стопанисва земи в землището на с. Везенково, община Сунгурларе, Бургаска област. До момента землището на селото попада в Приложение 2 към Наредбата - „Райони с ограничения, различни от планинските“. Сега, с изменението, това село не попада в Приложение 2, което означава че помощи няма да получим.2. За изключването на с. Везенково от Приложение 2 не са изложени никакви мотиви. Прочее, в мотивите към проекта на постановление, са изложени конкретни мотиви за различните селища, които отпадат от Приложение 1, но, не са изложени такива по отношение на конкретните селища, които отпадат от Приложение 2.3. Изложени са само общи положения, които принципно са правилни, но не става ясно как точно е приложен чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент (ЕС) № 1305/2013) (ОВ L, бр. 347 от 20 декември 2013 г.)4. Според чл. 32, т.3 и т.4 от Регламента, За да отговарят на условията за плащания по член 31, районите, които не са планински райони, се считат за райони със съществени природни ограничения, ако най-малко 60 % от земеделската площ отговаря на поне един от критериите, изброени в приложение III, по определената прагова стойност. Освен това площите могат да отговарят на условията за финансово подпомагане по този параграф и когато:* най-малко 60 % от земеделската площ отговаря на поне два от критериите, посочени в приложение III, всеки в рамките на не повече от 20 % от определената прагова стойност, или
* най-малко 60 % от земеделската площ се състои от площи, които отговарят на поне един от критериите, посочени в прил­ожение III, по определената прагова стойност и от площи, които отговарят на поне два от критериите, посочени в приложение III, всеки в рамките на не повече от 20 % от определената прагова стойност.

 В случая, не става ясно как е преценено, че землището на с. Везенково не отговаря на всеки един от тези три критерия. За да се вземе такова решение, би следвало това землище да е изследвано ПО ВСЕКИ ЕДИН ОТ КРИТЕРИИТЕ, изброени в Приложение 3 към Регламента, а това не е направено.5. На собствено основание проектът но постановлението е противоречив, т.к. от една страна е останало изискването преобладаващата част от землището да е поне 6-та категория, но е добавено, че трябва да съответства и на чл. 32 от Регламента, от друга – в мотивите на постановлението /страница 4/ пише изрично: „Тези резултати дават основание да бъде приета стойност на средно-претеглената категория на земеделските земи в дадено землище 6-та или по-неблагоприятна за праг на критерия за допълнително уточняване на база „нормална производителност на земята”. В резултат, землища, в които категорията на земята е 6-та или по-неблагоприятна са отчетени като такива, в които природните ограничения не са преодолени.“6. Землището на с. Везенково е точно с преобладаваща 6-та категория на земята, но въпреки това е отпаднало от списъка.7. Почвата е киселинна, с неблагоприятна текстура, релефът е полупланински и землището граничи с планински райони.8. От друга страна, наличните съществени природни ограничения, отчетени при действащия вариант на наредбата и приложение 2, не са преодолени чрез инвестиции, чрез стопанска дейност, или чрез доказателства за нормална производителност на земята, или в които производствените методи или селскостопа­нските системи са компенсирали загубата на доходи или добавените разходи, посочени в член 31, параграф 1 от Регламента, за да е допустимо прецизиране въз основа на обективни критерии с цел изключване на райони.В заключение, С оглед критерия „прозрачност“, посочен като основна цел в Регламент (ЕС) №1305/2013 на Европейския парламент и на Съвета от 17.12.2013 год. ,(с който МС обосновава промяната в районирането), необоснованото и непрозрачно изключване на определени райони, респ. включването на др. такива, представлява немотивирано „техническо“ преместване на блага, което категорично не може да бъде „оправдавано“ с европейските изисквания, още по-малко с прецизиране на уредбата.  |  |  |
|  |  | Моля, изменението да не се приема до момента, в който по прозрачен начин бъдат приложени критериите за регламента, а това означава – оценката на всяко землище да бъде извършвана, като се даде възможност на земеделските стопани от землището да се запознаят с констатациите и да участват в процеса. | Не се приема | Определянето на новия обхват на районите, различни от планинските райони, със съществени природни ограничения е извършено за всички райони, които не са райони с планински ограничения. В съответствие с чл. 32 от Регламент (ЕС) № 1305/2013, определянето е извършено на база приложими за съответната държава биофизични критерии по Приложение III от цитирания регламент, които включват климат, почви и терен. В съответствие с изискванията на цитирания регламент е извършено и допълнително прецизиране, за което е приложен критерият „нормална производителност на земята“.Определеният нов обхват на районите, различни от планинските райони, със съществени природни ограничения е получил предварително одобрение от Съвместния изследователски център към Европейската комисия и от Главна дирекция „Земеделие и развитие на селските райони“ към ЕК. Новият обхват беше представен на заинтересованите страни на Тематична работна група, състояла се на 20.12.2019 г. Извършеният анализ на ИПАЗР „Никола Пушкаров“ и Националния институт по метеорология и хидрология беше представен и гласуван на заседание на Комитета по наблюдение на Програмата за развитие на селските райони за периода 2014 – 2020 г., проведено на 15.01.2019 г. |
|  | Съюз на зърнопроизводителите от Бургаска област (Писмо № 62-158 на МЗХГ от 14.02.2020 г.) | **СТАНОВИЩЕ****от „Съюз на зърнопроизводителите от Бургаска област" – пълноправен член на Националната асоциация на зърнопроизводителите** |  |  |
|  | На 15.01.2020 г. на Портала за обществени консултации на Министерския съвет е публикуван проект на Постановление на Министерския съвет за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на Министерския съвет от 2008 г. (наричани по-долу съответно „Проекта"/„Наредбата").Като браншова организация на основание чл. 26, ал. З във връзка с ал. 4 от Закона за нормативните актове в определеният срок за провеждане на обществена консултация 14.02.2020 г. изразяваме становище, по предложените промени, касаещи списъка с райони с ограничения различни от планинските, които се надяваме ла бъдат взети предвид при приемане па Наредбата.С предложените промени на Наредбата на практика драстично се предефинират районите с природни ограничения, различни от планинските.Горното се извършва без никаква аргументация.Видно от предложените промени от Наредбата се изключват голям брой територии, които реално попадат в райони с природни ограничения, различни от планинските.В публикуваните мотиви към проекта за промяна на Наредбата, няма нито един посочен аргумент, който да обоснове промяната на териториите.Основният аргумент за промяната е разпоредбата на чл. 32 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР).В посочената разпоредба ясно и категорично са определени критериите.Основният текст от посочената разпоредба, който предполага наличието на ново райониране е следният: „При определянето на районите, за които се отнася настоящият параграф, държавите членки извършват прецизиране въз основа на обективни критерии с цел изключване на райони, в които са отчетени съществени природни ограничения, посочени в първа алинея, но те са преодолени чрез инвестиции, чрез стопанска дейност, или чрез доказателства за нормална производителност на земята, или в които производствените методи ши селскостопанските системи са компенсирали загубата на доходи или добавените разходи, посочени в член 31, параграф 1."От проекта за промяна на Наредбата и от мотивите към проекта не може да са установят настъпването на посочените в Регламента обективни критерии, които да доведат до изключването на районните.За да бъдат изключени определени райони, трябва в тези райони да бъдат отчетени съществени инвестиции, чрез стопанска дейност, или чрез доказателства за нормална производителност на земята.По отношение на горните критерии не са представени никакви доказателства, че през предходният програмен период, същите са преодолени.Основните аргументи за извършената промяна, е анализ на Института по почвознание, агротехнологии и защита на растенията „Никола Пушкаров" (ИПАЗР „Никола Пушкаров"). Най-същественото е че посоченият анализ не е част от документите, публикувани заедно с проекта за промяна на Наредбата. Няма логика да се правят, подобни драстични промени в райони с природни ограничения, различни от планинските, обосновани единствено на изготвен анализ от нестопанска организация и този анализ да не е публично достъпен, да не е част от преписката по изменение на Наредбата. С какви методи, с помощта на какви технически средства, в какъв обхват са извършени посочените анализи не е ясно.Описани са някакви тайни срещи, предварителни договорки с Комитета по наблюдение на Програмата за развитие на селските райони за периода 2014 – 2020 г., без да се дава публичност на подготвяните грандиозни промени в Наредбата.На първо място в мотивите, като аргумент за предложената промяна в Наредбата с разписано следното:По отношение на ограниченията, свързани с критерии терен е използван цифров височинен модел на релефа на Министерството на земеделието, храните и горите на база самолетно заснемане в периода 2012-2015 с големина на участъка 8 м.Категорично можем да заявим, че през последните години няма и няма как да има промяна в релефа па районите с природни офаничения, различни от планинските.Горното с пълна сила се отнася и за следващият критерий, а именно критерия „сухота". През последните години в районите с природни офаничения, различни от планинските по никакъв начин не се е променил критерия „сухота".Безспорно няма обективни данни и за подобряване на икономическото състояние и повишаване на производителността в тези райони.Няма обективни данни и за промени в следните показатели: Стандартна продукция; Среден добив на доминираща култура; Плътност на добитъка; Нормална производителност на земята.През годините не са се променили климатичните условия, за да може да се твърди, че площите които по сега действащите нормативи попадащи в необлагодетелсгтваните райони вече не отговарят на тези критерии.С предложените промени в Наредбата са засегнати по-голямата част от земите попадащи в действащата Наредба за определяне на критериите за необлагодетелстваните райони и териториалния им обхват, които се намират в района на Странджанеко-Сакарския край.С промените в Наредбата се цели да бъде извършена една изключително голяма неправда, която ще нанесе непоправими вреди по отношение развитието на Странджанско-Сакарския край.Съживяването на посочените районни през последните години е в резултат наподпомагането на земеделските производители, които са поели не леката задача да обработват земята в тези неблагоприятни районни. Благодарение на по високото субсидиране за района, редица земеделски производители поеха нелеката задачи да започнат обработката в землища в които в продължение на десетки години не са извършвани никакви действия.През последните години се постигна видимо оживяване на запустелите райони. |  |  |
|  |  | С готвените промени в районирането и изваждането на почти цяла Странджа от Наредбата целият район, отново ще се обезлюди и запустее. Всички положени усилия до момента за облагородяване на земята, ще останат напразно извършвани.На практика при евентуална промяна във варианта в който е предложена за обсъждане Наредбата, ще се създадат условия за нелоялна конкуренция.Идеята за по-специфичното подпомагане на необлагодетелстваните райони е от една страна да се стимулира обработката на земите в тези райони, които без допълнителното субсидиране, ще е трудно да се обработват. От друга страна е да се подпомогнат земеделските производители обработващи земи в необлагодетелстваните райони, за да са конкурентно способни, спрямо техните колеги обработващи земи неотговарящи на критериите за необлагодетелстваните райони.Горното твърдение е с оглед факта, че към настоящия момент, на практика се извършва приравняване на районите с природни ограничения, различни от планинските с плодородните, огромни равни полета в зърнонроизводителните райони на страната ни. |  |  |
|  |  | Размествайки обективните факти и извършване на промяна в обхвата на необлагодетелстваните райони, като в Наредбата включите такива, които реално не отговарят на критериите, а изключите от наредбата действително необлагодетелстваните райони, ще дадете изключително конкурентно предимство на едни производители за сметка на други.С оглед на горното Ви молим да преразгледате предложените промени в Наредбата и да не ги приемате.Молим при изготвянето на бъдещи промени да се съобразите с наличните обективни факти и обстоятелства. Надяваме се при новото изготвяне на промени в Наредбата, въз основа на които, ще се предефинират районите с природни ограничения, различни от планинските да бъде дадена широка публичност, относно изготвянето им. | Не се приема | Съгласно чл. 31 и 32 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения. Следва да се има предвид, че използваните критерии, въведени от горецитирания регламент са различни от критериите, използвани за определяне на обхвата на необлагодетелстваните райони, различни от планинските, в началото на програмен период 2007-2013.Съгласно чл. 32 от Регламент 1305/2013 държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране. При определяне на районите с природни ограничения, различни от планинските в европейското законодателство е заложено изискването поне 60 % от земеделската земя на ниво местна административна единица-землище да отговаря на поне един от критериите от Приложение III. Допълнително прецизиране на землищата, които отговарят на горното условие е извършено във връзка с изискването на регламента, като е приложен критерият „нормална производителност на земята“. Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята. Предвид това е възприета стойност на средно-претеглената категория на земеделските земи в дадено землище 6-та или по-неблагоприятна. |
|  | Земеделски производители в землището на с. Момина църква(по електронен път) | **СТАНОВИЩЕ**от АГРОИНВЕСТ СРЕДЕЦ ООД- представлявано от Маргарита Георгиева ЕТ СТОЯН ПОПОВ-представлявано от Стоян Попов ЛАВЕНДА ООД- представлявано от Румен ЛюцкановАНИ ПЕТРОВА ПЕТРОВААТАНАС ХРИСТОВ ЧАЛДЪКОВГЕОРГИ ДИМИТРОВ ИЛЕВДАНАИЛ СТОЯНОВ ПОПОВЕЛЕНА ПЕТРОВА ИЛЕВАЕТ ИЗУМРУД-СТОЙНА ТАГАВОВАИРИНА АНГЕЛОВА КОДЖАБАШЕВАМИЛКА СТОЯНОВА ЯНАКИЕВАСТОЯН ДИМИТРОВ ИЛЕВМИХАИЛ ИВАНОВ ЯНАКИЕВПАУЛИНА ДЙНОВА КОДЖАБАШЕВА |  |  |
|  |  | Всички ние сме земеделски производители в землището на село Момина църква.Горецитираният Проект се прави изменение в гореописаната Наредба относно районите с ограничения, различни от планинските, с което изменение се изключват райони, които до момента са били включени, като такива с ограничения, при това, при същите критерии, които са приложени и в новото райониране. Това поставя въпроса: Кое налага това изключване и защо са били включени до момента предвид факта, че няма нова категоризация на земите от 1988 год. насам и предвид факта, че като основен критерий се прилага „нормална производителност на земята", който определя като районите с ограничения, различни от планинските, такива землища, в които категорията на земята е 6-та или по-неблагоприятна, то подмяната на определени землища с други, респ. изключването на определени землища с подготвяното изменение на Наредбата, поставя под съмнение прозрачността на критериите и обективността на преценката, на компетентните за това райониране органи.С оглед критерия „прозрачност", посочен като основна цел в Регламент (ЕС) № 1305/2013 на Европейския парламент и на Съвета от 17.12.2013 год. (с който МС обосновава промяната в районирането), необоснованото и непрозрачно изключване на определени райони, респ. включването на др. такива, представлява немотивирано „техническо" преместване на блага, което категорично не може да бъде „оправдавано" с европейските изисквания, още по-малко с прецизиране на уредбата.**КОНКРЕТНО ОТНОСНО ЗЕМЛИЩЕТО НА СЕЛО МОМИНА ЦЪРКВА, ОБЩ, СРЕДЕЦ, ОБЛ. БУРГАС:**С Изключването на това землище от списъка на райони с ограничения, различни от планинските категорично се „отричат" очевидни факти и обстоятелства, а именно: |  |  |
|  |  | I.От съществуващите повече от 82 000 дка земи в землището, едва 37 000 дка се обработват, от които 20 000 дка са пасища, мери и ливади. Причината – останалите площи са в лошо състояние, неблагоприятна категория, изискват инвестиции за подобряване на състоянието, трудно обработваеми. |  |  |
|  |  | II. Както за всички земи (не само в района) НЕ е извършвана актуална категоризация, поради което следва да се има предвид категоризирането от 1988 год. (непроменяно до момента). На база този критерий землището на село Момина църква, категорично попада в районите с ограничения. |  |  |
|  |  | III. Изследвания на място сочат киселинност на почвата, която е в пълно противоречие с констатациите на Института (ангажиран с изследванията), базирани на статистически данни, т.е. на теоретична информация. Високата киселинност предполага един много по-прецизен и поради това по-скъп метод на обработка, което във всички случаи НЕ следва да бъде само грижа на земеделските производители в района, предвид „декларираните" национални намерения за подпомагане и развитие на селските райони в духа на Европейската общност. |  |  |
|  |  | IV. По отношение на критерий сухота – в радиус от 30 км от землището на село Момина Църква няма метеорологична и агрометеорологична станция за измерване. |  |  |
|  |  | V.Самият Институт през 2019 год. в свое изследване беше включил райони за подпомагане на земеделски земи, които категорично НЕ отговаряха на заложените критерии. Това становище бе обжалвано от страна на широк кръг заинтересовани лица и в резултат на това, бе изготвено ново райониране. Към днешна дата същия този Институт, при същите критерии от 2008 год. насам, излиза с поредното изследване, което води до поредното райониране и този факт, в крайна сметка поставя въпроси: |  |  |
|  |  | 1. Компрометирано ли е всяко предходно изследване на Института, респ. последващо райониране? |  |  |
|  |  | 2. Доколко обективно се изследват землищата и се прилагат критериите? |  |  |
|  |  | 3. Защо не се обявява ясно, точно, конкретно и категорично причината за отпадането, респ. включването на всеки един от районите? |  |  |
|  |  | 4. Къде е прозрачността без точно спазването на критериите и тяхното открито и мотивирано обявяване на заинтересованите лица? |  |  |
|  |  | VI. Общите критерии за определяне на районите с природни ограничения са ясни и точни – климат, почви, сухота/влажност ...... „Прецизираните" (според МС) критерии също са точни „6-та или по-неблагоприятна категория", „природните ограничения са преодолени чрез инвестиции, чрез стопанска дейност или чрез доказателства за нормална производителност на земята, или чрез производствени методи или селскостопански системи". Предвид „декларираната" прозрачност и „добри намерения" (под формата на прецизиране), остава неизяснено следното: Как заинтересованите от тази промяна лица да участват в общественото обсъждане и да защитят позицията си, БЕЗ да са запознати с изготвените по районирането изследвания, замервания, изчисления и др., БЕЗ да са информирани за причините, поради които се изключват, респ. включват съответните райони като такива с природни ограничения, БЕЗ да са посочени конкретните критерии, които покрива, респ. не покрива дадения район, БЕЗ да са ясни мотивите, аргументите за промяната, довела до новото райониране??? Простото „преписване" на текстове от Регламента и използването на фрази, без конкретика, представлява НЕ само липса на прозрачност, но и „техническо" заличаване, респ. вписване на имената на съответните землища, което категорично НЕ Е нито е цел на Регламента, нито на ЕС в контекста на подпомагане на земеделските производители в общността. |  |  |
|  |  | VII. В землището на село Момина църква НЕ са преодолени (под никаква форма) природните ограничения. Дори напротив. |  |  |
|  |  | VIII. Землището на село Момина църква беше включено в списъка на райони с природни ограничения по същите критерии, които приложени днес, го изключват от този списък. Абсолютен парадокс. |  |  |
|  |  | IX. Липсата на валежи от м. юни до м.октомври, влияе неблагоприятно върху влажността на почвата през пролетта и началото на растеж при редица пролетни култури, което прави почти невъзможно и нерентабилно тяхното отглеждане в района. Отглеждани при такива условия и спиране на субсидията за подпомагане, точно след една стопанска година, ще се говори за пълно унищожаване на постигнатото с години тежък труд. |  |  |
|  |  | Във връзка с всичко гореизложено (което в никакъв случай не е изчерпателно, но дава достатъчен повод за преразглеждане на промените в Наредбата, относно определянето на съответните райони, съгласно Регламента), настоящото становище изразява категорично НЕСЪГЛАСИЕ с така изготвения проект на Постановление за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на МС от 2008 год. и НЕСЪГЛАСИЕ с новото райониране, което изключва село Момина църква от районите с ограничения. В тази връзка следва да се предприемат незабавни действия за отстраняването на негативните последици – резултат от готвената от МС промяна и в частност да бъде включено землището на село Момина църква в районите с ограничения различни от планинските в проекта на Постановление на МС за изменение и допълнение на Наредбата за определяне на критериите за необлагодетелстваните райони и териториалния им обхват, приета с Постановление № 30 на МС от 2008 год., респ, да бъде заличено от районите, отпадащи от обхвата на други райони, засегнати от значителни природни ограничения в Приложение към чл. З, ал. З от проекта на Наредба за изменение и допълнение на Наредба № 6 от 2015 год., за прилагане на мярка 13 „Плащания за райони с природни или други специфични ограничения" от Програмата за развитие на селските райони за периода 2014-2020 год.При необходимост може да бъдат предоставени и допълнителни становища и аргументи. | Не се приема | Съгласно чл. 31 и 32 от Регламент 1305/2013 на Европейския парламент и на Съвета от 17 декември 2013 година всяка държава членка е задължена най-късно през 2019 г. да определи нов обхват на районите, различни от планинските райони, със съществени природни ограничения. Следва да се има предвид, че използваните критерии, въведени от горецитирания регламент са различни от критериите, използвани за определяне на обхвата на необлагодетелстваните райони, различни от планинските, в началото на програмен период 2007-2013.Съгласно чл. 32 от Регламент 1305/2013 държавите членки следва да определят райони с природни ограничения, различни от планинските на база приложими за съответната държавата биофизични критерии по Приложение III на регламента и допълнително прецизиране. При определяне на районите с природни ограничения, различни от планинските в европейското законодателство е заложено изискването поне 60 % от земеделската земя на ниво местна административна единица-землище да отговаря на поне един от критериите от Приложение III. Допълнително прецизиране на землищата, които отговарят на горното условие е извършено във връзка с изискването на регламента, като е приложен критерият „нормална производителност на земята“. Методиката за оценка на производителността на земята е разработена в ИПАЗР „Никола Пушкаров“ и е актуализирана с приемане на препоръчаните от Организацията по прехрана и земеделие (FAO) принципи за оценка на земята. Предвид това е възприета стойност на средно-претеглената категория на земеделските земи в дадено землище 6-та или по-неблагоприятна. |